wannaphong/clean_thaiwikipedia huggingface dataset:
# เปี๋ยงเปี๋ยงเมี่ยน
เปี๋ยงเปี๋ยงเมี่ยน  หรือ โหยวพัวเฉ่อเมี่ยน  เป็นบะหมี่จีนประเภทหนึ่ง มีต้นกำเนิดอยู่ที่มณฑลฉ่านซี และด้วยตัวเส้นมีลักษณะใหญ่หนาและยาวเหมือนเข็มขัด จึงได้รับการขนานนามว่าเป็น "แปดสิ่งมหัศจรรย์" ของมณฑลฉ่านซี 

เปี๋ยงเปี๋ยงเมี่ยนมีชื่อเสียงยิ่งจากการใช้อักขระพิเศษในการเขียนชื่ออาหาร ตัวอักษรมีความซับซ้อนมากกว่าปรกติ โดยตัวอักษรแบบดั้งเดิมหรือตัวเต็มนั้นต้องใช้จำนวนขีดมากถึง 58 ขีด

 บะหมี่ 
เส้นบะหมี่เปี๋ยงเปี๋ยงเมี่ยนนั้นใหญ่หนาและยาวเหมือนเข็มขัด โดยมากผลิตขึ้นเองด้วยมือ แต่ก็เป็นอาหารท้องถิ่นของซีอานที่มีประวัติค่อนข้างคลุมเครือ บ้างว่าเปี๋ยงเปี๋ยงเมี่ยนนี้ถูกรับประทานโดยคนงานที่ไม่มีเวลาตัดเส้นบะหมี่ให้บางลง เมื่อไม่นานมานี้ เปี๋ยงเปี๋ยงเมี่ยนได้กลายเป็นที่รู้จักทั่วในประเทศจีน โดยเฉพาะจากสื่อออนไลน์ที่เทความสนใจไปยังตัวอักษรพิเศษที่ใช้เขียนชื่ออาหารนี้โดยเฉพาะ

คำว่า "เปี๋ยง" (12px) เป็นคำเลียนเสียงธรรมชาติ ซึ่งว่ากันว่าคล้ายกับเสียงเส้นบะหมี่หนา ๆ กระทบกับโต๊ะที่ใช้นวดเส้นบะหมี่ดังกล่าวจนเป็นเสียง เปี๋ยงเปี๋ยง (12px12px)

 ตัวอักษร 
อักษรที่ใช้เขียนคำว่า "เปี๋ยง" มีมากกว่า 20 รูปแบบ ซึ่งมีตั้งแต่ 56 ขีด ไปจนถึง 70 ขีด แต่ตัวอักษรที่ได้รับการยอมรับมากที่สุดคือตัว "เปี๋ยง" ที่เขียนด้วยตัวเต็มจำนวน 58 ขีด (ตัวย่อมี 42 ขีด) นับเป็นหนึ่งในอักษรจีนสมัยใหม่ที่มีความซับซ้อนมากที่สุด รวมทั้งไม่พบอักษรนี้ในพจนานุกรมจีนสมัยใหม่หรือแม้แต่ในพจนานุกรมคังซี

โดยตัวอักษรประกอบไปด้วย  言 (พูด; 7 ขีด) ตรงกลาง ขนาบด้วย 幺 (เล็ก; 2 × 3 ขีด) ทั้งสองด้าน ด้านล่างมีตัว 馬 (ม้า; 10 ขีด) ขนาบด้วย 長 (เติบโต; 2 × 8 ขีด) บริเวณตรงกลางล้อมรอบด้วยคำว่า 月 (ดวงจันทร์; 4 ขีด) ทางด้านซ้าย 心 (หัวใจ; 4 ขีด) อยู่ด้านล่าง และ刂 (มีด; 2 ขีด) อยู่ทางขวา ตัวอักษรทั้งหมดจะถูกล้อมรอบโดย 穴 (ถ้ำ; 5 ขีด) ตรงด้านบน และ 辶 (เดิน; 4 ขีด) ตีวงโค้งจากด้านซ้ายไปล่างขวา
# กีฬากรีฑาในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับ กีฬากรีฑาในโอลิมปิกฤดูร้อน 2024 จะมีนักกีฬามากกว่า 1,800 คนเข้าร่วมแข่งขัน โดยแบ่งเป็นชายและหญิงเท่า ๆ กัน จะแข่งขันในรายการชิงเหรียญรางวัล 48 รายการ (ลู่ 25 รายการ ถนน 5 รายการ: วิ่งมาราธอนและเดิน ลาน 16 รายการ และประเภทผสม 2 รายการ) ในการแข่งขันครั้งนี้ กรอบเวลาการคัดเลือกสำหรับการแข่งขันวิ่งมาราธอนจะเกิดขึ้นตั้งแต่วันที่ 1 พฤศจิกายน ค.ศ. 2022 ถึง 30 เมษายน ค.ศ. 2024 สำหรับระยะ 10,000 เมตร กรีฑาผสม (สัตตกรีฑาและทศกรีฑา) แข่งเดิน และวิ่งผลัด จะแข่งขันตั้งแต่วันที่ 31 ธันวาคม ค.ศ. 2022 ถึง 30 มิถุนายน ค.ศ. 2024 และสำหรับอีเวนต์ที่เหลือในรายการโปรแกรมตั้งแต่วันที่ 1 กรกฎาคม 2023 ถึง 30 มิถุนายน 2024

 เกณฑ์การเข้ารอบ 
เกณฑ์การเข้ารอบต้องได้รับในการแข่งขันชิงแชมป์โลก 2023 (กำหนดการแข่งขันวันที่ 19 ถึง 27 สิงหาคมใน บูดาเปสต์, ฮังการี), การแข่งขันชิงแชมป์ระดับทวีป, การแข่งขันกรีฑาระดับทวีป, การแข่งขันชิงแชมป์ระดับประเทศ และการทดลองคัดเลือก และการประชุมระหว่างประเทศต่าง ๆ ที่ได้รับอนุมัติจากกรีฑาโลก ภายในระยะเวลาที่กำหนดซึ่งระบุไว้ข้างต้น

ตารางต่อไปนี้สรุปเกณฑ์การเข้าร่วมรายบุคคลสำหรับปารีส 2024:
รายการของผู้ชายรายการของผู้หญิงรายการรายการ100 ม.10.00 วินาที100 ม.11.07 วินาที200 ม.20.16 วินาที200 ม.22.57 วินาที400 ม.45.00  วินาที400 ม.50.95 วินาที800 ม.1:44.70 นาที800 ม.1:59.30 นาที1,500 ม.ª3:33.50 นาที1500 ม.ª4:02.50 นาที5,000 ม.13:05.00 นาที5,000 ม.14:52.00 นาที10,000 ม.27:00.00 นาที10,000 ม.30:40.00 นาทีวิ่งข้ามรั้ว 110 ม.13.27 วินาทีวิ่งข้ามรั้ว 100 ม.12.77 วินาทีวิ่งข้ามรั้ว 400 ม.48.70 วินาทีวิ่งข้ามรั้ว 400 ม.54.85 วินาทีวิ่งวิบาก 3,000 ม.8:15.00 นาทีวิ่งวิบาก 3,000 ม.9:23.00 นาทีมาราธอน2:08:10 ชั่วโมงมาราธอน2:26:50 ชั่วโมงเดิน 20 กม.1:20:10 ชั่วโมงเดิน 20 กม.1:29:20 ชั่วโมงกระโดดสูง2.33 เมตรกระโดดสูง1.97 เมตรกระโดดค้ำถ่อ5.82 เมตรกระโดดค้ำถ่อ4.73 เมตรกระโดดไกล8.27 เมตรกระโดดไกล6.86 เมตรเขย่งก้าวกระโดด17.22 เมตรเขย่งก้าวกระโดด14.55 เมตรทุ่มน้ำหนัก21.50 นทุ่มน้ำหนัก18.80 เมตรขว้างจักร67.20 เมตรขว้างจักร64.50 เมตรขว้างค้อน78.20 เมตรขว้างค้อน74.00 เมตรพุ่งแหลน85.50 เมตรพุ่งแหลน64.00 เมตรทศกรีฑา8460 คะแนนสัตตกรีฑา6480 คะแนน
ª เทียบเท่ากับการวิ่ง 1 ไมล์ — 3:50.40 (สำหรับผู้ชาย) และ 4:20.90 (สำหรับผู้หญิง)
# สโมสรฟุตบอลเอซีดีซี
สโมสรฟุตบอลเอซีดีซี เป็นสโมสรฟุตบอลอาชีพในประเทศไทย ภายใต้การดูแลของหน่วยบัญชาการต่อสู้อากาศยานและรักษาฝั่ง กองทัพเรือไทย ซึ่งตั้งอยู่ที่อำเภอสัตหีบ จังหวัดชลบุรี ประเทศไทย ปัจจุบันแข่งขันอยู่ในไทยลีก 3 โซนภาคตะวันออก

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2562 ไทยแลนด์ อเมเจอร์ลีกโซนภาคตะวันออก 7 5 2 0 24 8 17 ชนะเลิศ ไม่ได้เข้าร่วม ไม่ได้สามารถเข้าร่วม – ไทยแลนด์ อเมเจอร์ลีกรอบชิงแชมป์ประเทศไทยโซนตอนบน 2 1 0 1 4 3 3 อันดับที่ 2 2563–64 ไทยลีก 3โซนภาคตะวันออก 16 4 3 9 15 22 15 อันดับที่ 9 ไม่ได้เข้าร่วม ไม่ได้เข้าร่วม –  อนุชา ผาสุโพธิ์ 4 2564–65 ไทยลีก 3โซนภาคตะวันออก 22 8 8 6 30 33 32 อันดับที่ 7 ไม่ได้เข้าร่วม รอบเพลย์ออฟ –  ณัชพล จิตต์เกษม 8 2565–66 ไทยลีก 3โซนภาคตะวันออก 22 7 3 12 23 32 24 อันดับที่ 9 รอบแรก รอบคัดเลือกรอบสอง –  ชุษณะ นัมคณิสร 14 2566–67 ไทยลีก 3โซนภาคตะวันออก 20 4 7 9 15 32 19 อันดับที่ 10 ไม่ได้เข้าร่วม รอบคัดเลือกรอบสอง รอบคัดเลือกรอบสอง  ชุษณะ นัมคณิสร วรเชษฐ์ บำเพ็ญเกียรติกุล นิติรัฐ มหาเสนา 22567–68ไทยลีก 3โซนภาคตะวันออก22958343132อันดับที่ 5รอบ 64 ทีมสุดท้ายรอบ 32 ทีมสุดท้ายรอบลีก มูบารัก โมฮัมเหม็ด อาห์เมด6

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 
ข้อมูลนักฟุตบอลของสโมสรฟุตบอลเอซีดีซี 30 มีนาคม 2568

 เกียรติประวัติ 
ไทยแลนด์ อเมเจอร์ลีก
 ชนะเลิศ โซนภาคตะวันออก : 2562
 ชนะเลิศ โซนภาคตะวันออกตอนล่าง : 2562
# ไทรกัน
ไทรกัน  เป็นซีรีส์มังงะญี่ปุ่น แต่งเรื่องและวาดภาพโดยยาซูฮิโระ ไนโต ตีพิมพ์ครั้งแรกในนิตยสารโชเน็งกัปตันรายเดือน นิตยสารมังงะแนวโชเน็งของสำนักพิมพ์ทากูมะโชเต็งตั้งแต่เดือนเมษายน พ.ศ. 2538 ถึงมกราคม พ.ศ. 2540 เมื่อนิตยสารหยุดการตีพิมพ์ รวบรวมแต่ละตอนเป็นหนังสือมังงะรวมเล่ม (ทังโกบง) ทั้งหมด 3 เล่ม ซีรีส์ตีพิมพ์ต่อในนิตยสารยังคิงเอาส์ นิตยสารมังงะแนวเซเน็งของสำนักพิมพ์โชเน็งกาโฮชะ โดยใช้ชื่อว่า ไทรกัน แม็กซิมัม ตั้งแต่เดือนตุลาคม พ.ศ. 2540 ถึงมีนาคม พ.ศ. 2550 สำนักพิมพ์โชเน็งกาโฮชะตีพิมพ์ไทรกันซ้ำเป็นหนังสือมังงะ 2 เล่มและรวบรวมตีพิมพ์ไทรกัน แม็กซิมัมเป็นหนังสือมังงะทั้งหมด 14 เล่ม มังงะไทรกันและไทรกัน แม็กซิมัมมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

ซีรีส์อนิเมะโทรทัศน์ 26 ตอนผลิตโดยสตูดิโอแมดเฮาส์ ออกอากาศทางช่องทีวีโตเกียวตั้งแต่เดือนเมษายนถึงกันยายน พ.ศ. 2541 ภาพยนตร์อนิเมะ ไทรกัน: แบดแลนด์รัมเบิล ออกฉายในประเทศญี่ปุ่นในเดือนเมษายน พ.ศ. 2553

ซีรีส์อนิเมะดัดแปลงใหม่โดยสตูดิโอออเรนจ์ชื่อเรื่องว่า ไทรกัน สแตมพีด เริ่มออกอากาศในเดือนมกราคม พ.ศ. 2566
# เหล่าผู้กล้าระแวงสังคมรวมตัวกู้โลก
เหล่าผู้กล้าระแวงสังคมรวมตัวกู้โลก  เป็นซีรีส์ไลต์โนเวลญี่ปุ่น เขียนโดยชินตะ ฟูจิ และวาดภาพประกอบโดยซูซูมุ คูโรอิ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมกราคม พ.ศ. 2562 ภายหลังได้รับลิขสิทธิ์ตีพิมพ์โดยสำนักพิมพ์เมเดียแฟกทอรี ตีพิมพ์เป็นหนังสือไลต์โนเวลในเครือเอ็มเอฟบุ๊กส์ตั้งแต่เดือนกันยายน พ.ศ. 2562 ถึงเดือนพฤศจิกายน พ.ศ. 2566 วางจำหน่ายทั้งสิ้น 6 เล่ม มังงะดัดแปลงวาดโดยมาซากิ คาวากามิ เผยแพร่ออนไลน์ทางเว็บไซต์คอมิกวอร์กเกอร์ของสำนักพิมพ์คาโดกาวะโชเต็งตั้งแต่เดือนตุลาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 ซีรีส์อนิเมะโทรทัศน์ดัดแปลงสร้างโดยสดูดิโอกีกทอยส์ ออกอากาศตั้งแต่เดือนมกราคมถึงมีนาคม พ.ศ. 2566

 เนื่อเรื่อง 
นิคอยู่ในกลุ่มนักผจญภัยมากฝีมือ แต่ถูกขับไล่ออกจากกลุ่มโดยผู้นำกลุ่มซึ่งเขาเคารพเหมือนเป็นพ่อ แถมยังถูกแฟนบอกเลิก นิคซึ่งสิ้นหวังในสังคมมนุษย์ได้บังเอิญได้พบกับนักเวทที่เป็นอดีตคุณหนู นักบวชผู้ถูกคว่ำบาตร และนักรบมนุษย์ครึ่งมังกรหญิงขณะร่วมโต๊ะเดียวกันที่ร้านเหล้าแห่งหนึ่ง ทั้งสามคนต่างก็ประสบเหตุที่ทำให้ไม่ไว้ใจคนอื่นเช่นเดียวกับนิค นิคจึงตัดสินใจร่วมกับอีกสามคนจัดตั้งกลุ่มนักผจญภัยชื่อ "เซอร์ไวเวอร์ส" ขึ้นมา เรื่องราวการผจญภัยของกลุ่มนักผจญภัยที่ไม่ไว้ใจมนุษย์จึงได้เริ่มต้นขึ้น

 ตัวละคร 

ตัวละครเอกของเรื่อง

อดีตคุณหนูและเป็นนักเวทย์ของกลุ่ม

เผ่าครึ่งมังกรและนักรบของกลุ่ม

อดีตนักบวชและเป็นฮีลเลอร์ของกลุ่ม

 สื่อ 
 ไลตโนเวล 
ซีรีส์ไลต์โนเวลเขียนโดยชินตะ ฟูจิ และวาดภาพประกอบโดยซูซูมุ คูโรอิ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมกราคม พ.ศ. 2562 ภายหลังได้รับลิขสิทธิ์ตีพิมพ์โดยสำนักพิมพ์เมเดียแฟกทอรี ตีพิมพ์เป็นหนังสือไลต์โนเวลในเครือเอ็มเอฟบุ๊กส์ตั้งแต่เดือนกันยายน พ.ศ. 2562 วางจำหน่ายถึงเล่มที่ 4 เมื่อวันที่ 23 ธันวาคม พ.ศ. 2565

 มังงะ 

มังงะดัดแปลงวาดโดยมาซากิ คาวากามิ เผยแพร่ออนไลน์ทางเว็บไซต์คอมิกวอร์กเกอร์ของสำนักพิมพ์คาโดกาวะโชเต็งตั้งแต่วันที่ 25 ตุลาคม พ.ศ. 2562

 อนิเมะ 
มีการประกาศดัดแปลงเป็นอนิเมะในอีเวนต์ไลฟ์สตรีมครบรอบ 8 ปีของเอ็มเอฟบุ๊กส์ในวันที่ 15 สิงหาคม พ.ศ. 2564  ภายหลังได้เผยว่าจะเป็นซีรีส์โทรทัศน์ ผลิตโดยสตูดิโอกีกทอยส์ร่วมกับสตูดิโอ เซเวน และอำนวยการผลิตโดยฟรอนเทียร์เวิกส์ กำกับและเขียนบทโดยอิตสึกิ อิมาซากิ  ออกแบบตัวละครและเป็นหัวหน้าผู้กำกับแอนิเมชันโดยฮิโรโอะ นางาโอะ และแต่งดนตรีประกอบโดยเรียว ทากาฮาชิ ซีรีส์ออกอากาศตั้งแต่วันที่ 10 มกราคมถึง 28 มีนาคม พ.ศ. 2566 ทางช่องโตเกียวเอ็มเอ็กซ์ และเครือข่ายอื่น ๆ เพลงเปิดชื่อเพลงว่า  "Glorious World" ร้องโดยชุนอิจิ โทกิ ส่วนเพลงปิดชื่อเพลงว่า "Never Fear" ร้องโดยมาโอะ อาเบะ

 รายชื่อตอน 

 หมายเหตุ
# ปุษปกมล ทาหาล
ปุษปกมล ทาหาล (, อักษรโรมัน: Pushpa Kamal Dahal; เกิด 11 ธันวาคม 1954) หรือเป็นที่รู้จักด้วยชื่อในกองทัพว่า ประจัณฑะ (, ; แปลว่า "ดุดัน") เป็นนักการเมืองชาวเนปาล อดีตนายกรัฐมนตรีเนปาลในช่วงปี 2008 – 2009, 2016 – 2017 และ 2022 – 2024

หลังสงครามกลางเมืองของเนปาลสิ้นสุด พรรคคอมมิวนิสต์เนปาล (ลัทธิเหมา) ซึ่งทาหาลเป็นสมาชิกนั้น ได้เข้าสู่รัฐบาลโดยได้รับคะแนนเสียงข้างมากในการเลือกตั้งสมาชิกรัฐสภา ทาหาลได้รับการคัดเลือกโดยพรรคให้เป็นนายกรัฐมนตรี"Nepal Maoists want their chief as president", Reuters (AlertNet), 25 January 2008. ในการเลือกตั้งรัฐสภาปี 2008 เขาได้รับเลือกจากเขตเลือดตั้งกาฐมาณฑุ 10 และชนะคะแนนเสียงถล่มทลาย เกือยสองเท่าของคู่แข่งซึ่งเป็นผู้แทนจากพรรคคองเกรสเนปาล และเขายังชนะคะแนนเสียงถล่มทลายอีกครั้งในฐานะผู้แทนจากเขตการเลือกตั้งโรลปะ 2 โดยได้คะแนนเสียง 34,230 เทียบกับ 6,029 ศันตะ กุมาร โอลี จากพรรคคอมมิวนิสต์เนปาล (ลัทธิมากซ์-เลนิน)"Prachanda wins from Rolpa-2 as well", Nepalnews, 13 April 2008. ในการชนะการเลือกตั้งครั้งนั้น เขาได้ให้คำมั่นสัญญาว่าจะดำเนินการจัดตั้งรัฐบาลและทำงานร่วมกับพรรคอื่น ๆ อย่างสุดกำลังความสามารถ"'We want to continue working with parties and the int'l community,' says Prachanda.", Nepalnews, 12 April 2008.

ในเดือนสิงหาคม 2016 ทาหาลได้รับการเลือกตั้งขึ้นเป็นนายกรัฐมนตรีเนปาลในวาระที่สอง เขาลาออกจากตำแหน่งในวันที่ 24 พฤษภาคม 2017 และได้เชร์ บะหาดูร เทวพา จากพรรคคองเกรสขึ้นมาสืบทอดตำแหน่ง ทาหาลได้รับการแต่งตั้งเป็นนายกรัฐมนตรีในวาระที่สามในวันที่ 25 ธันวาคม 2022 หลังการเลือกตั้งทั่วไปในปีเดียวกัน
# ตับบูละฮ์
ตับบูละฮ์  เป็นสลัดจากภูมิภาคลิแวนต์ทำมาจากพาร์สลีย์สับละเอียด คลุกเคล้ากับมะเขือเทศ สะระแหน่ หอมใหญ่ และบุลกูร์ดิบ ปรุงรสด้วยน้ำมันมะกอก น้ำเลมอน เกลือ และพริกหวานสับ บางรูปแบบอาจเติมผักกาดหรือใส่เซโมลีนาแทนบุลกูร์Sami Zubaida, "National, Communal and Global Dimensions in Middle Eastern Food Cultures" in Sami Zubaida and Richard Tapper, A Taste of Thyme: Culinary Cultures of the Middle East, London and New York, 1994 and 2000, , p. 35, 37; Claudia Roden, A Book of Middle Eastern Food, p. 86; Anissa Helou, Oxford Companion to Food, s.v. Lebanon; Maan Z. Madina, Arabic-English Dictionary of the Modern Literary Language, 1973, s.v. تبلOxford Companion to Food, s.v. tabbouleh

ตามธรรมเนียมดั้งเดิมในเมดิเตอร์เรเนียนตะวันออกและในโลกอาหรับจะเสิร์ฟตับบูละฮ์เป็นอาหารเรียกน้ำย่อย ทั้งตับบูละฮ์และอาหารอาหรับอื่น ๆ เช่น ฮัมมัส บาบาฆ็อนนูจญ์ หรือขนมปังพีตา ได้กลายมาเป็นอาหารอาหรับยอดนิยมในสหรัฐZelinsky, 2001  p. 118.

สมุนไพรกินได้ซึ่งเรียกว่า ก็อฎบ์  เป็นส่วนประกอบสำคัญอย่างหนึ่งของอาหารการกินในโลกอาหรับมาตั้งแต่สมัยกลางWright, 2001,  p. xxi. ตับบูละฮ์มีที่มาจากพื้นที่ภูเขาของเลบานอนและซีเรีย ในปัจจุบันก็ได้แพร่หลายเป็นอาหารยอดนิยมอย่างหนึ่งของตะวันออกกลางBasan, 2007, p. 180-181.
# ฟาโรห์เปปิที่ 3
เซเนเฟอร์อังค์เร เปปิที่ 3 อาจจะเป็นฟาโรห์แห่งอียิปต์โบราณDarrell D. Baker: The Encyclopedia of the Egyptian Pharaohs, Volume I: Predynastic to the Twentieth Dynasty (3300-1069 BC) , Bannerstone Press, London 2008, , p. 291–292, → Pepi. ในสมัยช่วงระหว่างกลางครั้งที่ 2 ตามที่วูล์ฟกัง เฮล์ก ระบุไว้ว่า พระองค์เป็นฟาโรห์พระองค์ที่ห้าของราชวงศ์จากราชวงศ์ที่สิบหกWolfgang Helck, Eberhard Otto, Wolfhart Westendorf, Stele - Zypresse: Volume 6 of Lexikon der Ägyptologie, Otto Harrassowitz Verlag, 1986, Page 1383 อีกข้อสันนิษฐานหนึ่ง ตามความคิดเห็นของเยอร์เกน ฟอน เบ็คเคอราธ ระบุว่า พระองค์เป็นฟาโรห์พระองค์ที่สิบสามของราชวงศ์Jürgen von Beckerath: Untersuchungen zur politischen Geschichte der Zweiten Zwischenzeit in Ägypten, Glückstadt, 1964.Jürgen von Beckerath: Chronologie des pharaonischen Ägyptens, Münchner Ägyptologische Studien 46. Mainz am Rhein, 1997. เนื่องจากตำแหน่งตามลำดับเวลาของพระองค์ในราชวงศ์ที่สิบหกมีความไม่แน่นอนสูง จึงไม่ชัดเจนว่าฟาโรห์พระองค์ใดคือผู้ปกครองก่อนหน้าและผู้สืบทอดพระราชบัลลังก์ของพระองค์

พบหลักฐานยืนยันที่เกี่ยวข้องกับฟาโรห์เซเนเฟอร์อังค์เร เปปิที่ 3 เพียงแค่ตราประทับแมลงสคารับที่ปรากฏพระนามของพระองค์เท่านั้น คิม รีฮอล์ต นักไอยคุปย์วิทยาได้โต้แย้งว่าตราประทับดังกล่าวไม่ได้เป็นหลักฐานว่า พระองค์เป็นฟาโรห์แห่งราชวงศ์ที่สิบหก โดยอ้างว่าตราประทับนั้นไม่ได้ระบุช่วงเวลาในสมัยช่วงระหว่างกลางครั้งที่ 2 ตามที่รีฮอล์ตได้ระบุไว้ว่า "ขนาดและการออกแบบ (ปรากฏพระนามครองพระราชบัลลังก์ และพระนามส่วนพระองค์โดยไม่มีคาร์ทูช หรือตำแหน่ง/ฉายา) ของตราประทับนี้ไม่ตรงกับตราประทับในสมัยช่วงระหว่างกลางครั้งที่ 2 อีกทั้งรูปแบบของเครื่องหมายก็ค่อนข้างแตกต่างจากตราประทับในสมัยช่วงระหว่างกลางครั้งที่ 2" รีฮอล์ตได้เสนอความเห็นให้ตราประทับของฟาโรห์เซเนเฟอร์อังค์เร เปปิที่ 3 น่าจะอยู่ในสมัยช่วงระหว่างกลางครั้งที่ 1 แทน แต่สังเกตว่าช่วงเวลาที่กล่าวมานั้นเป็นช่วงที่เก่าเกินไปที่จะมีการสร้างตราประทับสคารับขึ้นK.S.B. Ryholt: The Political Situation in Egypt during the Second Intermediate Period c. 1800-1550 B.C, pp. 324 & 335, Carsten Niebuhr Institute Publications 20., Copenhagen, 1997, . เนื่องจากตราประทับสคารับแรกสุดเพิ่งจะมาปรากฏในช่วงรัชสมัยของฟาโรห์เซนุสเรตที่ 3 ซึ่งปกครองอียิปต์ในช่วงปลายราชวงศ์ที่สิบสองJulien Siesse: An unpublished Scarab of Queen Tjan (Thirteenth Dynasty) from the Louvre Museum (AF 6755), in: Gianluca Miniaci, Wolfram Grajetzki (eds.) : The World of Middle Kingdom Egypt (2000-1550 BC), Vol. ii, London 2016, , p. 243
# ฟุตบอลโลก 2026 รอบคัดเลือก โซนเอเชีย – รอบที่ 2
การแข่งขันโซนเอเชีย - รอบที่ 2 ของฟุตบอลโลก 2026 รอบคัดเลือก  ซึ่งทำหน้าที่เป็นรอบที่สองของเอเชียนคัพ 2027 รอบคัดเลือก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2026 รอบสุดท้ายที่ประเทศแคนาดา เม็กซิโก และสหรัฐ ซึ่งอยู่ภายใต้การดูแลของสมาพันธ์ฟุตบอลเอเชีย คาดว่าจะแข่งขันตั้งแต่วันที่ 16 พฤศจิกายน ค.ศ. 2023 ถึง 11 มิถุนายน ค.ศ. 2024

 การจับฉลาก 
การจับฉลากรอบที่สองจะจัดขึ้นในเดือนกรกฎาคม ค.ศ. 2023 เวลา 17:00 น. MST (UTC+8) ที่เอเอฟซีเฮาส์ใน กัวลาลัมเปอร์  ประเทศมาเลเซีย.

หมายเหตุ: ตัวหนา ทีมที่ผ่านเข้ารอบสำหรับ รอบที่ 3 ของฟุตบอลโลก รอบคัดเลือก.

โถที่ 1โถที่ 2โถที่ 3โถที่ 4
 ทีมซึ่งไม่ทราบตัวตนในขณะจับฉลาก
 ทีมย้ายไปโถที่ 3 หลังจากที่ทีมโถ 4 อื่นๆ ถูกจับสลากเป็นกลุ่ม ต่อมาสุ่มจับจากโถที่ 3
|}

ตารางการแข่งขัน
ตารางการแข่งขันคาดว่าจะเป็นดังนี้, เป็นไปตาม ปฏิทินการแข่งขันระหว่างประเทศของฟีฟ่า. 

แมตช์เดย์วันที่แมตช์เดย์ 116 พฤศจิกายน ค.ศ. 2023แมตช์เดย์ 221 พฤศจิกายน ค.ศ. 2023แมตช์เดย์ 321 มีนาคม ค.ศ. 2024แมตช์เดย์ 426 มีนาคม ค.ศ. 2024แมตช์เดย์ 56 มิถุนายน ค.ศ. 2024แมตช์เดย์ 611 มิถุนายน ค.ศ. 2024

รอบแบ่งกลุ่ม
กลุ่ม เอ

กลุ่ม บี

กลุ่ม ซี

กลุ่ม ดี

กลุ่ม อี

กลุ่ม เอฟ

กลุ่ม จี

กลุ่ม เอช

กลุ่ม ไอ

หมายเหตุ
# จักรวรรดิเม็กซิโกที่ 1
จักรวรรดิเม็กซิโก ( เป็นจักรวรรดิ อิสระแห่งแรกของ เม็กซิโก และเป็นอดีตอาณานิคมของ จักรวรรดิสเปน ที่ตั้งระบอบกษัตริย์ หลังจากได้รับ เอกราช เป็นหนึ่งในไม่กี่ยุคสมัยใหม่ที่มีกษัตริย์อิสระที่มีอยู่ในทวีปอเมริกาพร้อมกับ จักรวรรดิบราซิล โดยทั่วไปจะเรียกว่า จักรวรรดิเม็กซิโกที่ 1 ที่แยกความแตกต่างจาก จักรวรรดิเม็กซิโกที่ 2

สมเด็จพระจักรพรรดิอากุสตินที่ 1 แห่งเม็กซิโก กษัตริย์องค์เดียวของจักรวรรดิ เดิมเป็นผู้บัญชาการทหารชาวเม็กซิกันซึ่งได้รับเอกราชจากสเปนในเดือนกันยายน พ.ศ. 2364 ความนิยมของพระองค์ถึงจุดสูงสุดในการเดินขบวนประท้วงเมื่อวันที่ 18 พฤษภาคม พ.ศ. 2365 เพื่อสนับสนุนให้พระองค์เป็นจักรพรรดิของประเทศใหม่ และรัฐสภาในวันรุ่งขึ้นก็อนุมัติเรื่องนี้อย่างเร่งรีบ พิธีราชาภิเษกที่หรูหราตามมาในเดือนกรกฎาคม

จักรวรรดิถูกรบกวนตลอดการดำรงอยู่อันสั้นด้วยคำถามเกี่ยวกับความถูกต้องตามกฎหมาย ความขัดแย้งระหว่างสภาคองเกรสกับจักรพรรดิ และคลังสมบัติที่ล้มละลาย
# ฆอรอวัตส์
ฆอรอวัตส์ (,) คืออาหารย่างประเภทหนึ่งของชาวอาร์มีเนีย อาจนำเนื้อสัตว์นั้นไปหมักก่อนนำไปย่างหรือไม่ก็ได้ เนื้อสัตว์ที่ใช้คือเนื้อแกะ เนื้อหมู เนื้อวัว เนื้อไก่ เนื้อปลา หรือแม้กระทั่งเนื้อลูกวัว ฆอรอวัตส์ถือเป็นอาหารจานพิเศษในเทศกาลต่าง ๆ คำว่า ฆอรอวัตส์ แปลว่า "ที่ถูกย่าง" โดยแผลงมาจากคำกริยา ฆอรอแวล  ซึ่งแปลว่า "ย่าง"

สูตรอาหารหนึ่งแนะนำว่าในการทำฆอรอวัตส์ให้ดีนั้น ไม้เสียบเนื้อควรห่างจากไฟย่างประมาณ 12–15 เซนติเมตร ควรจัดเนื้อชิ้นที่หนาที่สุดไว้ตรงกลางไม้เสียบ และควรให้ไม้เสียบแต่ละไม้อยู่ชิดกันเพื่อกักความร้อนขณะย่าง ในประเทศอาร์มีเนียเองนั้นยังนิยมใช้เนื้อสัตว์ติดกระดูกมาย่างในรูปของแลมบ์ช็อปหรือพอร์กช็อป นอกจากเนื้อสัตว์ย่างแล้ว บ่อยครั้งยังเสิร์ฟผักชนิดต่าง ๆ เป็นเครื่องเคียง อย่างหน่อไม้ฝรั่งหรือถั่วแขกที่นำไปผัดใส่ไข่ คล้ายไข่คนใส่ผัก เป็นต้น

ถนนปรอเชียน  ในเยเรวานได้รับการขนานนามจากชาวต่างชาติว่าเป็น "ถนนสายบาร์บีคิว" เนื่องมาจากร้านฆอรอวัตส์จำนวนมากเรียงรายอยู่ข้างถนน นับตั้งแต่ปี 2009 มีการจัดเทศกาลฆอรอวัตส์ขึ้นทุกปีในเมืองอัฆทาลาทางตอนเหนือของประเทศ
# อางูริ โอนิชิ
เป็นนักแสดง นักพากย์ และนักร้องหญิงชาวญี่ปุ่น

 ชีวิตส่วนตัว 
งานอดิเรกของเธอคือการอ่านหนังสือ ร้องคาราโอเกะ และเล่นอัลโต้แซกโซโฟน

 ผลงาน 
 ละครทีวี 
 Junior High School Diaries (中学生日記) (2011) เป็นตัวเธอเอง
 สาวอัจฉริยะไพ่นกกระจอก (2016-2017) เป็น Satomi Kanbara

 ภาพยนตร์ 
 สาวอัจฉริยะไพ่นกกระจอก (2017) เป็น Satomi Kanbara

 อนิเมะ 
 โคอิสึมิซังกับราเม็งชามโปรด (2018) เป็น Female Student C
 ทาดะคุงไม่ตกหลุมรัก (2018) เป็น Female Student
 Caligula (2018) เป็น Elementary School Student
 Afterlost (2019) เป็น Rena
 เลิฟไลฟ์! ชมรมสคูลไอดอลนิจิกะซากิ (2020) เป็น อูเอฮาระ อายูมุ
 Maesetsu! (2020) เป็น Fubuki Kitakaze
 เลิฟไลฟ์! ชมรมสคูลไอดอลนิจิกะซากิ ฤดูกาลที่ 2 (2022) เป็น อูเอฮาระ อายูมุ
 เอลฟ์ตัวนี้น่ารำคาญจริง ๆ (2022) เป็น คาร์ร่า
 นายโดดเดี่ยวพิชิตต่างโลก (2024) เป็น เมอริเอล
 ตำนานวิญญาณแฟนซี ฤดูกาลที่ 2 (2024) เป็น เซ็นโด มาซาโตะ

 วิดีโอเกม 
 PlayStation All-Stars Battle Royale (2012) เป็น Toro Inoue
 Shironeko Project (2018) as Danby
 [[Love Live! School Idol Festival|Love Live School Idol Festival ALL STARS]] (2019) เป็น อูเอฮาระ อายูมุ
 สาวน้อยเวทมนตร์ มาโดกะ บันทึกมากิอา (2020) เป็น Sunao Toki

 ละครซีดี 
 YomeKura'' (2017) เป็น Miu Ichinose
# ซุลัยคอ
thumb|José y la mujer de Putifar, สีน้ำมันบนผ้าใบ, โดยอันโตนิโอ มาเรีย เอสควิเวล, 1854

ภรรยาของโปติฟาร์ เป็นบุคคลสำคัญในคัมภีร์ฮีบรู และอัลกุรอาน นางเป็นมเหสีของโปทิฟาร์ หัวหน้าองครักษ์ของฟาโรห์ในสมัยของยาโคบ และบุตรชายทั้ง 12 คน ตามพระธรรมปฐมกาล นางกล่าวหาโยเซฟ อย่างผิด ๆ ว่าพยายามข่มขืนหลังจากที่เขาปฏิเสธความต้องการทางเพศของนาง ส่งผลให้เขาถูกจำคุก

ในปฐมกาลเธอไม่ได้ระบุชื่อ แต่ในแหล่งที่มาของชาวยิวและความเชื่อของอิสลามในยุคกลางต่อมา เธอถูกระบุว่าเป็นซุลัยคอ (zoo-LAY-kah ;  ; ). เรื่องราวของยูซุฟและซุลัยคอ เป็นที่นิยมในวรรณกรรมอิสลาม

 ในปฐมกาล 
พระคัมภีร์ไบเบิล (ปฐมกาล 39:5-20) บรรยายการปฏิบัติต่อโยเซฟ ผู้เป็นทาสของโปทิฟาร์ สามีของเธอ:

 ในอัลกุรอาน 
อัลกุรอานบรรยายถึงการปฏิบัติต่อนบียูซุฟของภรรยาอะซีซดังนี้

 การตีความ 
 ในแหล่งที่มาของชาวยิว 
นักวิจารณ์ชาวยิวยังเห็นแรงจูงใจที่ดีในการกระทำของนาง เรื่องราวเกี่ยวกับซุลัยคอ ได้รับการบอกเล่าใน เซเฟอร์ ฮายาชาร์ ซึ่งนางถูกผู้หญิงอียิปต์ผู้สูงศักดิ์คนอื่น ๆ ในแวดวงเพื่อนของนางเยาะเย้ยเพราะหลงเสน่ห์ทาสชายชาวฮีบรู ซุลัยคอเชิญเพื่อน ๆ ที่บ้านของนางให้ส้มและมีดทั้งหมดแก่พวกเขาเพื่อหั่นพวกเขาด้วย ขณะที่พวกเขาทำงานนี้ ซุลัยคอให้โยเซฟ เดินผ่านห้อง ด้วยความหล่อเหลาของเขา ทำให้ผู้หญิงทุกคนเผลอใช้มีดกรีดตัวเองจนเลือดอาบ ซุลัยคอจึงเตือนเพื่อน ๆ ว่านางต้องพบโยเซฟทุกวัน หลังจากเหตุการณ์นี้ คนรุ่นราวคราวเดียวกันของนางก็ไม่ล้อเลียนนางอีกต่อไป  

ราชิ แสดงความคิดเห็นว่าภรรยาของโปทิฟาร์เห็นทางโหราศาสตร์ว่านางจะมีลูกผ่านทางโยเซฟ อย่างไรก็ตามการคำนวณทางโหราศาสตร์ผิดพลาดเล็กน้อย อาเซนาตบุตรสาวของนาง (โดยการรับเลี้ยงบุตรบุญธรรม ในบางเรื่องราว) กลายเป็นภรรยาของโยเซฟ ดังนั้นภรรยาของโปทิฟาร์จึงให้กำเนิดหลาน (ไม่ใช่ลูก) ผ่านโยเซฟ

 ในแหล่งที่มาของอิสลาม 

right|thumb|220x220px|พิธีซุลัยคอ ศิลปะอิสลามภาพวาดบนกระเบื้องของ Mo'avin-Almamalik tekyeh, เคร์มอนชอฮ์
นักวิชาการตัฟซีร (นักวิชาการมุฟัสสิรูน) มองว่าซุลัยคอ เป็นคนบาปและเป็นผู้ร้าย ยกเว้นกวีศูฟีย์ ชาวมุสลิมผู้ยิ่งใหญ่ รูมีย์, ฮาฟิซและญามิอ์ สำหรับ รูมีย์แล้ว ความหลงใหลของซุลัยคอ ที่มีต่อนบียูซุฟเป็นอาการและการแสดงออกของจิตวิญญาณที่โหยหาอัลลอฮ์อย่างสุดซึ้ง สำหรับเรื่องนี้ เขายืนยันว่า มันเป็นความจริงของความรักอันลึกซึ้งที่บุคคลใดมีต่อผู้อื่น

 นักวิชาการวิพากษ์ 
นักวิชาการเช่นเมียร์ สเติร์นเบิร์ก (1985) ระบุลักษณะพฤติกรรมซ้ำ ๆ ของผู้หญิงที่มีต่อโยเซฟว่าเป็นการล่วงละเมิดทางเพศ แม็กคินเลย์ (1995) สังเกตว่าภรรยาของโปทิฟาร์ได้รับการปฏิบัติเหมือนเป็นสิ่งของที่อยู่ในความครอบครองของนาย (ปฐก. 39:8–9) และเหตุผลที่โยเซฟปฏิเสธไม่ใช่เพราะเขาไม่ต้องการมีเพศสัมพันธ์กับนาง แต่เพราะจะเป็นการฝ่าฝืน วางใจนายและเป็นบาปต่อพระเจ้า พระผู้เป็นเจ้า  อาจเป็นที่ถกเถียงกันอยู่ว่าผู้หญิงคนนั้นพยายามแสดงตนว่าเป็นคนที่ตัดสินใจเลือกเองแทนที่จะทิ้งสิ่งของที่เป็นของสามีของนาง และเชิญชวนโยเซฟให้เข้าร่วมกับนางในการกระทำนี้ ซึ่งเรื่องเล่านี้ตีกรอบว่าเป็น 'บาป'  ในขณะเดียวกัน นางใช้ตำแหน่งอำนาจของนางในฐานะภรรยาของนายทาสในทางที่ผิดเพื่อบีบบังคับโยเซฟให้มีเพศสัมพันธ์ และลงโทษเขาที่ปฏิเสธ  ซูซาน โทเวอร์ โฮลลิส (1989) แสดงให้เห็นว่าเรื่องเล่าของภรรยาของโปทิฟาร์ 'สอดคล้องกับนิทานพื้นบ้านโบราณบางเรื่อง โดยที่ 'ผู้หญิงทำเรื่องไร้สาระกับผู้ชายแล้วกล่าวหาว่าเขาพยายามบังคับนาง' โดยที่ผู้ชาย 'ไม่ยุติธรรม' ถูกลงโทษจากการถูกกล่าวหาว่าพยายามเกลี้ยกล่อมผู้หญิงคนนั้น'
# กีฬายูโดในโอลิมปิกฤดูร้อน 2024
การแข่งขัน กีฬายูโดในโอลิมปิกฤดูร้อน 2024 ที่กรุงปารีส ประเทศฝรั่งเศส จัดขึ้นตั้งแต่วันที่ 27 กรกฎาคม ถึง 3 สิงหาคม ต.ศ. 2024 ที่กร็องปาแลเอเฟแมร์ในช็องเดอมาร์ส จำนวนนักยูโดที่แข่งขันกันในประเภทน้ำหนักต่าง ๆ ทั้ง 14 รุ่นในการแข่งขันครั้งนี้ได้ลดลงจาก 386 คนในโตเกียว 2020 เป็น 372 คน โดยมีการกระจายที่เท่าเทียมกันระหว่างชายและหญิง แม้จะมีการเปลี่ยนแปลงจำนวนนักกีฬาเล็กน้อย แต่จำนวนรายการยูโดสำหรับปารีส 2024 ยังคงไม่เปลี่ยนแปลงจากครั้งก่อนหน้า เนื่องจากการแข่งขันจะมีรุ่นน้ำหนักสำหรับชายและหญิงจำนวนเท่า ๆ กัน โดยแบ่งเป็นเพศละ 7 รุ่น และมีการแข่งขันทีมผสมเป็นครั้งที่สอง ซึ่งเป็นรายการที่จัดขึ้นต่อจากการแข่งขันครั้งแรกเมื่อสามปีก่อนในโตเกียว

 กำหนดการแข่งขัน 

+กำหนดการ รายการ↓/วันที่ →  ส. 27  อา. 28  จ. 29  อ. 30  พ. 31  พฤ. 1  ศ. 2  ส. 3 ชาย60 ก.ก. ชาย  Q  F       66 ก.ก. ชาย   Q  F      73 ก.ก. ชาย    Q  F     81 ก.ก. ชาย     Q  F    90 ก.ก. ชาย      Q  F   100 ก.ก. ชาย       Q  F  +100 ก.ก. ชาย        Q  F  หญิง48 ก.ก. หญิง  Q  F       52 ก.ก. หญิง   Q  F      57 ก.ก. หญิง    Q  F     63 ก.ก. หญิง     Q  F    70 ก.ก. หญิง      Q  F   78 ก.ก. หญิง       Q  F  +78 ก.ก. หญิง        Q  F  ผสมทีมผสม          Q  F

 สรุปเหรียญรางวัล 
เหรียญรางวัลทั้งหมด 60 เหรียญ ได้รับโดย 26 NOC

 ตารางเหรียญรางวัล 

 รายชื่อผู้ได้รับเหรียญรางวัล 
 ชาย 
Extra-lightweight (60 kg)Half-lightweight (66 kg)Lightweight (73 kg)Half-middleweight (81 kg)Middleweight (90 kg)Half-heavyweight (100 kg)Heavyweight (+100 kg)

 หญิง 
thumb|ผู้ได้รับเหรียญรางวัลในประเภท 52 ก.ก. หญิง
Extra-lightweight (48 kg)Half-lightweight (52 kg)Lightweight (57 kg)Half-middleweight (63 kg)Middleweight (70 kg)Half-heavyweight (78 kg)Heavyweight (+78 kg)

 ผสม 
Mixed team Shirine BoukliJoan-Benjamin GabaAmandine BuchardWalide KhyarSarah-Léonie CysiqueLuka MkheidzeClarisse AgbegnenouAlpha Oumar DjaloMarie-Ève GahiéMaxime-Gaël Ngayap HambouRomane DickoAurélien DiesseMadeleine MalongaTeddy RinerUta AbeHifumi AbeHaruka FunakuboSoichi HashimotoNatsumi TsunodaRyuju NagayamaSaki NiizoeSanshiro MuraoMiku TakaichiTakanori NagaseAaron WolfRika TakayamaAkira SoneTatsuru SaitoDaniel CargninLeonardo GonçalvesWillian LimaRafael MacedoGuilherme SchimidtRafael SilvaLarissa PimentaKetleyn QuadrosRafaela SilvaBeatriz SouzaLee Hye-kyeongKim Won-jinJung Ye-rinAn Ba-ulHuh Mi-miKim Ji-suLee Joon-hwanHan Ju-yeopYoon Hyun-jiKim Ha-yunKim Min-jong
# บลองแปง
บลองแปง แอ็สอา (,) เป็นผู้ผลิตนาฬิกาข้อมือหรูสัญชาติสวิส ซึ่งมีสำนักงานใหญ่อยู่ที่โปแด็กซ์/เลอบราซูว์ ประเทศสวิตเซอร์แลนด์ โดยออกแบบ, ผลิต, ส่งสินค้า รวมถึงจำหน่ายนาฬิกาจักรกลที่หรูหราและมีชื่อเสียง ได้รับการก่อตั้งโดยเฌออ็อง-ฌัก บล็องแป็ง ในวีลแร ประเทศสวิตเซอร์แลนด์เมื่อ ค.ศ. 1735 บลองแปงเป็นตราสินค้านาฬิกาที่เก่าแก่ที่สุดที่ยังหลงเหลืออยู่ เป็นบริษัทย่อยของบริษัทสวอท์ช กรุ๊ป สัญชาติสวิส มาตั้งแต่ ค.ศ. 1992 และได้รับการยกย่องว่าเป็นตราสินค้าระดับแนวหน้าของสวอท์ช โดยเป็นที่รู้จักกันเป็นอย่างดีจากนาฬิกาดำน้ำ ฟิฟตี ฟาธอมส์ ที่เปิดตัวใน ค.ศ. 1953 และนาฬิกาข้อมือ แกรนด์ คอมพลิเคชัน รุ่น 1735 ที่เปิดตัวใน ค.ศ. 1991

 ประวัติ 

 ประวัติตอนต้น 
เฌออ็อง-ฌัก บล็องแป็ง เริ่มผลิตนาฬิกาข้อมือเมื่อ ค.ศ. 1735 ในวีลแร ประเทศสวิตเซอร์แลนด์ เขาก่อตั้งตราสินค้าบลองแปงโดยตั้งห้องทำงานครั้งแรกที่ชั้นบนบ้านของเขาที่วีลแรในฌูว์ราแบร์นัวในปัจจุบัน